DA Den Europæiske Unions Tidende C 6/39

Sag anlagt den 10. november 2008 — adidas mod KHIM — Patrick Holding (gengivelse af en sko med to striber)

(Sag T-479/08)

(2009/C 6/78)

Stævningen er affattet på engelsk

Parter

Sagsøger: adidas AG (Herzogenaurach, Tyskland) (ved lawyers V. von Bomhard og A. Renck samt solicitor I. Fowler)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Patrick Holding ApS (Fredensborg, Danmark)

Sagsøgerens påstande

— Afgørelse truffet den 27. august 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 849/2007-2) annulleres.

— Sagsøgte tilpligtes at betale sagens omkostninger. For det tilfælde at den anden part i sagen for appelkammeret intervenerer i sagen til støtte for sagsøgte, tilpligtes begge parter in solidum at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Den anden part i sagen for appelkammeret

Det omhandlede EF-varemærke: Figurmærke, der gengiver en sko med to striber, for varer i klasse 18, 25 og 28

Indehaver af det i indsigelsessagen påberåbte varemærke eller tegn: Sagsøgeren

De i indsigelsessagen påberåbte varemærker eller tegn: Den tyske varemærkeregistrering nr. 39 950 559 af et figurmærke, der gengiver en sko med tre striber, for varer i klasse 25; den tyske varemærkeregistrering nr. 944 623 af et figurmærke, der gengiver en sko med tre striber, for varer i klasse 25; den tyske varemærkeregistrering nr. 944 624 af et figurmærke, der gengiver en sko med tre striber, for varer i klasse 25; den tyske varemærkeregistrering nr. 897 134 af et figurmærke, der gengiver en sko med tre striber, for varer i klasse 25; den internationale varemærkeregistrering nr. 391 692, hvori Tyskland er designeret, af et figurmærke, der gengiver en sko med tre striber, for varer i klasse 25; den internationale varemærkeregistrering nr. 414 034, hvori Tyskland er designeret, af et figurmærke, der gengiver tre striber, for varer i klasse 25; den internationale varemærkeregistrering nr. 414 035, hvori Tyskland er designeret, af et figurmærke, der gengiver tre striber, for varer i klasse 25; den internationale varemærkeregistrering nr. 414 036, hvori Tyskland er designeret, af et figurmærke, der gengiver tre striber, for varer i klasse 25; den internationale varemærkeregistrering nr. 414 037, hvori Tyskland er designeret, af et figurmærke, der gengiver tre striber, for varer i klasse 25

Indsigelsesafdelingens afgørelse: Medhold i indsigelsen og afslag i sin helhed på ansøgningen om registrering af det omhandlede EF-varemærke

Appelkammerets afgørelse: Indsigelsesafdelingens afgørelse annulleres

Søgsmålsgrunde: Regel 16, stk. 3, regel 17, stk. 2, og regel 20, stk. 2, i Kommissionens forordning (EF) nr. 2868/95 (1) er tilsidesat, og dermed er også artikel 8, stk. 1, litra b), i Rådets forordning (EF) nr. 40/94 tilsidesat, idet appelkammeret fejlagtigt vurderede, at sagsøgeren ikke har opfyldt kravet om at tilvejebringe en oversættelse og derved ikke i tilstrækkelig grad har dokumenteret gyldigheden, eksistensen og udstrækningen af de påberåbte ældre varemærker, navnlig den tyske varemærkeregistrering nr. 39 950 559.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).